Գիտաժողովի մասնակիցներուն ողջոյնի խօսք յղեցին նաեւ Հայաստանի Հանրապետութեան Կրթութեան եւ գիտութեան նախարար Արայիկ Յարութիւնեան, Հայաստանի Գիտութիւններու ազգային ակադեմիոյ նախագահ Ռադիկ Մարտիրոսեան: Բացման խօսքով հանդէս եկաւ նաեւ Հայագիտական ուսումնասիրութիւններու միջազգային ընկերակցութեան նախագահ, իտալացի հայագէտ Վալենթինա Քալցոլարի, ապա լրագրողներուն հետ զրոյցին ընթացքին, Արայիկ Յարութիւնեան նշեց, որ Լեւոն Խաչիկեան յեղափոխական մտածողութեամբ մարդ մը եղած է եւ այսօր, անոր 100-ամեակին առթիւ, անհրաժեշտ է մատնանշել, որ մեր գիտութիւնը այսօր ալ, այդպիսի յեղափոխականներու ներգրաւման անհրաժեշտութիւնը ունի: